cyanic-selkie/wikianc huggingface dataset:
HkB 500-serien
Dobbeltvognene i drift
Allerede i 1943 var mesteparten av arbeidet på dobbeltvognene gjort i Skabo Jernbanefabrik til den planlagte leveringen til Holmenkollbanen i 1943-1944, men i krigstid gikk det tregt med videre arbeid pga. stor mangel på nødvendig materiell. Dessuten skulle Holmenkolbanen formodentlig ha fryktet at tyskerne kunne beslaglegge disse nye motorvognene. Etter vognene ble levert til HkB, måtte disse utrettes på flere steder før de var klare til trafikk. De ble satt i trafikk 2. mars 1947 som er Holmenkolldagen der de gjorde stor suksess og gav et solid inntrykk på reisende.
Deres kapasitet ble likevel en hemsko med nedgangen i trafikken etter 1960. Det var ikke lengre mulig å ha vognene i alminnelig trafikk døgnet rundt, og de ble etterhvert henvist til mer spesielle oppdrag som skoletur for barn langs Holmenkollbanen. De ble også brukt som ekstravogner ved uforutsette situasjoner som da 200-vognene etter en brann i mars 1977 ble øyeblikkelig tatt ut av trafikk for godt. Sammen med HkB 113-114 måtte 500-vognene overta trafikken på Sognsvannsbanen fram til T-banevognene var kommet.
Fram til 1986 var nr. vognene et vanlig syn på de vestlige banene. En periode rundt 1981 var 501 overført til Kolsåsbanen, og den ble i den anledning malt mørkeblå som C-vognene. På slutten av 80-tallet ble 501 tatt inn til en omfattende revisjon, og i den anledning ble den malt opp i Sporveiens nye design med signalrødt og blått. Den ble tatt ut av trafikk i 1993 og satt til side som museumsvogn. I 2011 fikk den tilbake sin opprinnelige vinrøde farge.
Gatekamp
Gatekamp er et prosjekt som Oslo Idrettskrets iverksatte i 1987 som en del av «Osloidrettens Storbyprosjekt».
Prosjektet har spesielt inaktiv ungdom i aldersgruppen 13-19 år som målgruppe. Gatekamp oppsøker ungdommene der ungdommen er, og tilbyr aktiviteter i nærmiljøet. Ungdommen er selv med på å forme aktivitetene. I tillegg til å skape aktivitet og økt interesse for aktivitet og idrett, ønsker Gatekamp å forebygge og bekjempe vold, kriminalitet, rusmisbruk og rasisme. Prosjektet bygger på et tettere samarbeid mellom Oslo Idrettskrets, lokale idrettslag, skolene, bydelene og politiet.
Fra starten i 1987 reiste gatekamp rundt om i Oslos bydeler. I 2005 var Gatekamp et helårig prosjekt med aktiviteter i Bjølsenhallen på fredager og på Furuset på lørdager gjennom hele året. Begrenset økonomi har gjort at Gatekamp siden 2006 kun har tilbudt aktiviteter i sommerferien.
Kymmene älv
Kymmene älv (finsk: Kymijoki) er en elv i det finske landskapet Kymmenedalen. Kymmene kommer fra innsjøen Päijänne. Elven er rundt 200 km lang. Den forgrener seg 12 km fra havet og renner ut i Finskebukten på fem forskjellige steder i Kotka og Pyttis.
Den vestlige av Kymmene älvs munningsarmer utgjorde grensen mellom Russland og Sverige i årene 1743–1809.
Niobrara County
Niobrara County er et fylke i den amerikanske delstaten Wyoming. Det ligger øst i staten og det grenser mot Weston County i nord, Goshen County i sør, Platte County i sørvest og mot Converse County i vest. Det har også grense mot delstatene Sør-Dakota og Nebraska i øst.
Muskatell
Muskatell er en stor familie med vindruer som kjennetegnes av flott aroma, og i motsetning til de fleste andre vindruer er de også gode spisedruer. Brukes mest i søte dessertviner.
Muskatell-druen er opphav til Piemontes mest berømte hvitviner som er søte. Det er den beste varianten av muskatell-druen, muscat blanc à petit grains, som dyrkes i Piemonte. Druen har en utrolig sterk aromakarakter og et preg av blomster og eksotisk krydder.
Muskatell-navnet er i dag nokså belastet da mye av den vin som selges under dette navnet i dagens vinmarked er klisne og uinteressante produkter. Dette er bare i liten grad tilfelle for Piemontes muskatell-viner. De beste representerer noe av det ypperste av viner som denne druen kan fremskaffe.
Steindalskarvene
Steindalskarvene  er et fjell i Larvik kommune i Vestfold og Telemark. Det har en høyde på 507 meter over havet og er det 21. høyeste fjellet i Vestfold av fjellene med primærfaktor på minst 50 meter.
Zhang Shunyin
Zhang Shunyin (født 15. mars 1984) er en kinesisk roer. Han representerte Kina under Sommer-OL 2008 på hjemmebane i Beijing. Han var med på det kinesiske laget i åtterbåt, men var ikke med i de innledende heatene. Han erstattet He Yi i B-finalen, der åtterbåten ble nummer 2, og dermed nummer 7 sammenlagt.
Infurcitinea ignicomella
Infurcitinea ignicomella er en liten sommerfugl som hører til familien ekte møll (Tineidae). Denne arten lever i barskog, trolig på lav som vokser på greinene.
Utseende
En liten (vingespenn 8,5-10 millimeter), gråspraglete møll. Antennene er trådformede og nær tre fjerdedeler så lange som forvingene. Hodet er kledt med gule, hårlignende skjell. Forkroppen og forvingene er mørkgrå, forvingene har tre diffuse tverrbånd av lysere skjell. Bakvingene er grå med lange, grå hårfrynser. Larven er ukjent.
Levevis
Denne arten er knyttet til bartrær der larvene trolig utvikler seg i lav som vokser på greinene. De voksne somemrfuglene, som flyr fra juni til august, sitter gjerne på lavkledte greiner. Arten ser ut til å være vanligst i glisne, tørre furuskoger, men kan også finnes knyttet til gran og einer.
Utbredelse
Den er kjent fra Norden og Mellom-Europa. I Norge er den funnet på Østlandet og Sørlandet, med isolerte funn fra Nordland og Finnmark.
Skuddsekund
Et skuddsekund er ett ekstra sekund som settes inn i tidsregningen UTC for å sikre at klokkeslettet passer til Jordens rotasjon.
Bakgrunn
Den tradisjonelle definisjonen av sekundet er at det er 24×60×60 = 86,400 sekunder i ett middelsoldøgn. Med denne definisjonen var det ikke bruk for skuddsekunder.
Imidlertid er en slik definisjon av sekundet for upresis, da døgnets lengde varierer. Døgnet blir lengre i løpet av århundrene på grunn av oppbremsing av jordens rotasjon. Definisjonen av sekundet har derfor blitt endret flere ganger siden begynnelsen av 1800-tallet. I dag er sekundet definert ut ifra et cesiumbasert atomur.
Hver gang en ny definisjon av sekundet er innført, har man tilstrebet å endre varigheten av sekundet minst mulig, ikke minst fordi mange andre måleenheter er avhengig av sekundet (som for eksempel joule og volt). Som en konsekvens av dette har sekundet fremdeles en lengde som tilsvarer middelsoldøgnet i 1820.
Hvis eksempelvis middelsoldøgnet konstant var på 86400,002 sekunder (slik det var i løpet av 1990-årene) i stedet for de "ideelle" 86400, så ville det gjennomsnittlig vært bruk for ett skuddsekund hver 500. dag (ca. 1,37 år).
Et skuddsekund kan ikke forutses ut ifra en regel. Hvorvidt et skuddsekund skal settes inn eller ikke, kan kun avgjøres på bakgrunn av astronomiske observasjoner. Et skuddsekund varsles av International Earth Rotation and Reference Systems Service (IERS) seks måneder i forveien, basert på prognoser for Jordens rotasjon.
Hvordan settes skuddsekundet inn?
I Norge svarer det til klokken 02:00 1. juli (norsk sommertid) eller til klokken 01:00 1. januar (norsk normaltid). Her skal klokken stilles ett sekund tilbake hvis det er besluttet å sette inn et skuddsekund.
Skuddsekundene vises i tabellen til høyre. Den lange perioden uten skuddsekunder omkring årtusenskiftet tyder på at Jordens rotasjon (på grunn av tilfeldige variasjoner) i en periode skjedde med nesten samme fart som omkring 1820, ned til 86,400,0003 s/rotasjon (±0,1 s feil pr. år).
Wang Shimin
Wang Shimin (tradisjonell kinesisk: 王時敏, forenklet kinesisk: 王时敏, pinyin: Wáng Shímǐn, Wade-Giles: Wang Shih-min, født 1592 i Taicang i provinsen Jiangsu i Kina, død 1680) var en ledende maler i det tidlige Qing-dynasti (1644–1911).
Han omtales som én av «de fire Wang», og han og de tre andre regnes til en gruppe malere som går under tilnavnet «de seks klassiske mesterne» og som alle fokuserte på revitaliseringen av den tradisjonelle malerstil slik som den var utviklet under det sene Ming-dynasti av Dong Qichang (1555–1636) i hans teori om de nordlige og sørlige malerskoler.
Sammen med sin samtidige Wáng Jiàn (1598–1677) var han brennende forkjemper for gjenopptakelsen av arkaiske teknikker under det tidlige Qing-dynasti. Wang Shimin regnes som en av grunnleggerne av «Loudong-skolen», en skoleretning innen kinesisk malerkunst.
Han var bestefar til den yngste av de fire Wanger, Wáng Yuánqí.
Server (andre betydninger)
Server kan referere til:
N’Djamena
N'Djamena (arabisk نجامينا) er hovedstaden i Tsjad. Med sine 951,418 innbyggere (2009) er hovedstadsregionen også landets klart største by. Havnebyen N'Djamena ligger ved elven Chari, like overfor den kamerunske byen Kousséri, som byen er forbundet med via en bro.
N'Djamena ble grunnlagt som Fort-Lamy av den franske kommandanten Émile Gentil 29. mai 1900, og oppkalt etter en offiser som ble drept i slaget ved Kousséri noen dager tidligere. Navnet ble endret til N'Djamena (fra det arabiske navnet på en nabolandsby, som betyr «hvilested») av president François Tombalbaye 6. april 1973.
I 1937 hadde byen bare 9976 innbyggere, men ti år senere, i 1947, var folkemengden nesten doblet, 18 435. Etter uavhengigheten i 1968 nådde folkemengden 126 483, og i 1993 hadde byen passert en halv million innbyggere.
Blant severdigheter i byen er Tsjads nasjonalmuseum. Byen har eget universitet, høyskoler for administrasjon og veterinærmedisin, American International School of N’Djamena og en internasjonal flyplass.
N'Djamena har vært vennskapsby med Toulouse i Frankrike siden 1980.
Demografi
Befolkningsutvikling:
Coop Norge
Coop Norge SA (Tidligere kjent som Coop Norden AB, Coop NKL og før dette Norges Kooperative Landsforening (NKL) er et norsk selskap som gjennom medlemskap eies av 87 norske samvirkelag. Fellesorganisasjonen Coop Norge SA er til for å ivareta sentrale oppgaver som innkjøp, logistikk, kjededrift og markedsføring på vegne av samvirkelagene, de seks dagligvarekjedene samt de sju faghandelskjedene og et varehus.
Totalt ansetter Coop Norge 28,000 personer i Norge, og drifter 1,250 butikker.
I 2015 kjøpte selskapet ICA Norge. Driften av disse butikkene ligger i datterselskapet Norsk Butikkdrift AS. Oppkjøpet førte til at Coop gikk fra å være den tredje største dagligvareaktøren i Norge til å bli den nest største. I 2017 hadde Coop en markedsandel i det norske markedet på 29,7 prosent.
Fra 2001 til 2007 deltok Coop Norge i samarbeidet om Coop Norden. De øvrige samarbeidspartnerne var de tilsvarende organisasjoner KF i Sverige og Coop amba (daværende Fællesforeningen for Danmarks Brugsforeninger) i Danmark. Dette samarbeidet ble imidlertid ingen økonomisk eller strukturell suksess. I løpet av siste driftsår gikk de svenske butikkene med over 200 millioner kroner i tap. Etter seks år ble organisasjonen oppløst og de tre nasjonale datterselskapene tilbakeført til de forbrukerkooperative organisasjonene.
Historikk
Coop NKL ble stiftet i 1906. Høyesterettsadvokat Ole Dehli regnes som grunnleggeren av det landsomfattende forbrukersamvirket. Han var formann fram til 1919. Da overtok Andreas Juell som direktør. Han ble i stillingen til 1948, da han var 72 år gammel.
I 1911 overtok NKL Margarinfabrikken Norge, og dette var starten på NKLs industrivirksomhet. Det var flere grunner til at kooperasjonen bygde opp en såpass omfattende industri og egne merker.
I 1914 ble Julius Haugens Tobakksfabrikk i Kristiania kjøpt. I 1916 ble Kaffebrenneriet satt i gang, i 1923 Såpefabrikken i Stavanger og i 1929 ble Møllen Nordkronen samt De Forenede Skofabrikker i Drammen oppkjøpt. I 1934 ble Norsk Glødelampefabrikk AS i Oslo overtatt, og produksjonen av Luma-pærene startet. Samme år ble sjokoladefabrikken Cloetta overtatt, og den fikk navnet NKLs sjokoladefabrikk. I 1939 ble Ullvarefabrikken og Lærfabrikken i Verdal overtatt, og i 1946 åpnet NKL eget krydderpakkeri. 1947 ble egen konfeksjonsfabrikk på Hønefoss etablert, og i 1949 ble AS Prior radiofabrikk stiftet. Samtidig ble Termolux fabrikker AS startet for å produsere sykler, elektrovarmeapparater og jernvarer.
I 1918 ble Nordisk Andelsforbund stiftet, som utviklet seg til Coop Norden og dagens Coop Trading AS.
Forbrukersamvirket bletil Forsikringsselskapet Samvirke Forsikring konstituert i 1921. Deretter fulgte etableringen av Livsforsikringsselskapet Samvirke i 1930 og Samvirkebanken i 1932. Begge er i dag en del av Sparebank1-gruppen.
Landets første selvbetjente dagligvarebutikk ble åpnet av Oslo Samvirkelag i 1947.
Etter krigen minket behovet for egen industri. Kooperasjonene hadde fått innpass hos de viktigste leverandørene. I 1960 ble derfor Tobakksfabrikken i Oslo solgt. Noe industriell satsing var det fortsatt, men mange endringer ble gjennomført. I 1961 ble Ullvarefabrikken og Lærfabrikken i Verdal solgt, men fortsatt ble det satset på mindre industrielle nyervervinger, og i 1962 overtok NKL aksjemajoriteten i Stavanger Packing AS. Året etter ble Prior AS avviklet, mens det første Gomanbakeriet ble åpnet på Strømmen i 1965. I 1971 ble NKLs sjokoladefabrikk en del av det nordiske samarbeidet, og ble integrert i Nordchoklad sammen med Luma.
I 1975 ble Røra Fabrikker stiftet, mens Såpefabrikken ble integrert i nordiske Nortend i 1976. I 1981 var det definitivt slutt på kooperativ teko-industri i Norge, da Kongress Konfeksjonsfabrikk og De Forenede skofabrikker ble avviklet. I 1995 ble møllen Nordkronen solgt, og året etter fulgte Stavanger Packing og NKLs krydderpakkeri.
I Norge var samvirkelagene først ute med selvbetjening. Det nye bygget var tilholdssted for både Obs! og NKLs engroslager og hadde tilsammen en gulvflate på 42,000 kvadratmeter, hvorav Obs! disponerte 8,000 m².
I 1978 ble lageret i Drammen nedlagt og logistikksystemene ble endret til mer kostnadseffektive løsninger. I 1981 ble derfor moderne lagere på Grorud og Skien tatt i bruk. På 2000-tallet ble flere lagere nedlagt, blant annet i Bodø og i Ålesund.
I 2013 åpnet Coop et stort lager på Gardermoen, kalt C-Log. Det var på den tiden en av Europas mest automatiserte matvaredistribusjonsanlegg. Videre har Coop også lager på Langhus, samt regionale lagre i Bergen, Trondheim, Tromsø og Stavanger.
Coop Norge eide 20 prosent av det fellesnordiske detaljhandelsselskapet Coop Norden fra 2001 til 2007. Dette samarbeidet ble mislykket og den 31. desember 2007 ble de fisjonert, og selskapets tre nasjonale datterselskaper tilbakeført til de forbrukerkooperative organisasjonene i henholdsvis Norge, Sverige og Danmark.
Sommeren 2008 kjøpte Coop Norge opp kjeden Smart Club med seks butikker i østlandsområdet. Selskapet ble organisert som et datterselskap. I oktober 2014 kjøpte Coop Norge ICA Norge med 553 butikker for 2,5 mrd kroner.
I 2018 åpnet Coop Norges første butikk uten kassamedarbeidere.
I 2018 delte Coop ut 930 millioner kroner i kjøpeutbytte med sine medlemmer, en kraftig økning fra 2016. I 2017 fikk Coop flere enn 100,000 nye medlemmer.
Konsernet
Coop Norge har en rekke datterselskap som tar seg av logistikk, transport og produksjon for å forsyne samvirkelagene og butikkene.
Coop Norge SA er samvirkelagenes representant i offentlige organer. Coop-butikkene drives av selvstendige samvirkelag. Vareforsyning, kjededrift og markedsføring skjer gjennom Coop Norges datterselskap Coop Norge Handel AS. I tillegg eier Coop Norge Handel AS datterselskapet Coop Norge Eiendom AS, som er et av Norges største eiendomsselskaper. Sammen med sine svenske og danske søstervirksomheter eier Coop Norge Handel AS innkjøpsselskapet Coop Trading AB. Dette ble vedtatt stiftet 19. desember 2007.
Transport i forsyningskjeden skjer gjennom Coop Norge Transport AS.
AS Røra Fabrikker og Gomanbakeren Holding AS er datterselskapet av Coop Norge Industri AS.
Coop Norge Eiendom AS er Coops eget eiendomsselskap, som har til oppgave å anskaffe og utvikle lokasjoner i Norge.
Ladainha
Ladainha er en kommune i delstaten Minas Gerais i sørøstregionen av Brasil.
Coop Norge
Konsernet
COOP/NKL utga medlemsbladet Kooperatøren fra 1905. Bladet skiftet navn til Vårt Blad i 1960, og til COOP Litt ditt i 2000. Bladet ble inntil 1990-tallet sendt hjem til medlemmene, men ligger nå til utdeling i forretningene. Alf Prøysen debuterte med diktet «Røde geranier» i Kooperatøren i 1938.
Samfunnsansvar
Coop har etablert Coop Solidaritetsfond, som støtter prosjekter drevet av Norsk Folkehjelp. Coop Solidaritetsfond har til formål å samle inn og forvalte pengemidler som skal nyttes til solidaritetsarbeid og kooperative tiltak i utviklingsland og i Norge, for gjennom dette å fremme den sosiale og økonomiske utvikling på vedkommende sted.
Commonwealth CA-27 Sabre
Commonwealth CA-27 Sabre var et australskbygd jagerfly basert på det amerikanske jagerflyet F-86F Sabre.
Coop Norge
Samfunnsansvar
I 2000 var Coop med å etablere stiftelsen Initiativ for etisk handel (IEH). Stiftelsens mål er å legge til rette for at norsk import bidrar til en sunn sosial og økonomisk utvikling i opprinnelseslandene.
Coop Norge støtter Frelsesarmeens humanitære arbeid, blant annet gjennom butikkinnsamlinger. I tillegg har Coop Norge Kaffe en samarbeidsavtale med Sally Ann, som er Frelsesarmeens enhet for utvikling av lønnsom, rettferdig handel mellom u-land og i-land.
Coop er hovedsponsor for Rosa sløyfe. Dette er Kreftforeningens årlige aksjon, der formålet er å spre informasjon og kunnskap om brystkreft, og samle inn midler til forskning og bedre behandlingsmetoder.
Ifølge egne opplysninger stiller Coop etiske krav til sine leverandører med hensyn til alle typer innkjøp, og omhandler arbeidsforhold, menneskerettigheter, miljø og dyrevelferd, og forbud mot korrupsjon. Kravene ble revidert i 2017. Endringen innebærer at alle produksjonssteder i høyrisikoland hvor Coops varer produseres skal kontrolleres av en uavhengig instans.
Glesvær
Glesvær er et av de eldste handelsstedene på Vestlandskysten. På 1700- og 1800-tallet var dette det største og viktigste fiskeværet på Sotra. Mange gamle naust og bygninger er bevart og restaurert.
Historie
Første gang handelsstaden Glesvær er omtalt, er i 1664. På dette tidspunkt var stedet eid av bergenskjøpmannen Hendrich Wessel, en slektning av sjøhelten Petter Wessel Tordenskjold. I tillegg til å ha enerett på handel var eieren av handelsstedet den største jordeieren i Sund og fiskerne i distriktet pliktet å levere fangsten sin her. Under sildefisket var Glesvær et samlingspunkt og opp til 140 fartøy kunne ligge samlet her på en gang.
I 1890 ble handelsstedet solgt på tvangsauksjon til Hans Gulbrandsen Bakke fra Steinsland etter at det bergenske kjøpmannsmonopolet hadde kollapset. Sønnen Arne Bakke anla i 1910 en steinkai, denne ble utvidet i 1924. Fortsatt er stedet i Bakke-familiens eie.
Per Oskar Andersen (1930–2020)
Per Oskar Andersen (1930–2020) var en norsk lege og hjerneforsker som ble regnet som en pioner innen sitt fagfelt. Han var professor ved fysiologisk institutt ved Universitetet i Oslo.
Andersen ble cand.med. i 1954 og tok en medisinsk doktorgrad 1960. Etter endt turnustjeneste ble han i 1958 ansatt som prosektor ved Anatomisk institutt, Universitetet i Oslo. I 1968 ble han førsteamanuensis og 1972 professor i nevrofysiologi ved fysiologisk institutt, en stilling han hadde til han gikk av med pensjon i 2000.
Han ble internasjonalt kjent for sine fysiologiske undersøkelser av nerveceller i hjernebarken hos pattedyr og de forbindelsene disse cellene har med hverandre. Hans forskning har særlig vært fokusert på nerveforbindelsene i de delene av sentralnervesystemet som er involvert i læring og hukommelse.
Andersen var blant annet veileder for de to nobelprisvinnerne i medisin May-Britt og Edvard Moser.
I 1991 ble han innvalgt som medlem av den svenske Kungliga Vetenskapsakademien. I 1994 ble han valgt inn som Foreign Associate i National Academy of Sciences i USA og i 2002 ble han tatt opp som medlem av The Royal Society i London. Han var også medlem av Det Norske Videnskaps-Akademi og Det Kongelige Norske Videnskabers Selskab.
Coop Norge
Samfunnsansvar
I 2016 vedtok Coop en null-visjon for kasting av mat. Butikkene står for cirka 20 prosent av matsvinnet i Norge. 60 prosent kastes av forbrukerne. Totalt ble det kastet 350,000 tonn spiselig mat i Norge i 2015.
Våren 2018 arrangerte Coop ryddeaksjonen «Coop rydder Norge» i samarbeid med organisasjonen Hold Norge Rent.
Egenproduserte varemerker
Coop-butikkene fører en del egne merkevarer (EMV):
Oslo-karnevalet
Oslo-karnevalet var en stor festival som i årene 1983-1986 gikk av stabelen i Oslo sentrum med mellom 50 000 og 100 000 deltakere. Det første karnevalet ble arrangert 27. – 29. mai 1983 og de påfølgende karnevalene ble også lagt til månedsskiftet mai-juni (altså ikke før inngangen til fastetiden, som vanligvis er tidspunktet for karneval).
Initiativ
Initiativtakerne til Oslo-karnevalet var ”Brødre og søstre”, en gruppe med tilknytning til de anarkistisk inspirerte husokkupantene i Skippergata 6/8 i Oslo. Denne gruppen ble oppløst samme år og erstattet av en ny karnevalskomité.
Karnevalene 1984 og 1985
Ifølge en av initiativtakerne til Oslo-karnevalet, Henning Dahl, var karnevalet i 1983 deltakerorientert, mens de påfølgende karnevalene gradvis fikk mer og mer preg av å være arrangementer for et publikum: «I 1983 var menneskene deltakere – alle skulle delta og underholde seg sjøl. Fra 1984 ble menneskene publikum. Scener ble satt opp, underholdere leid og hyra inn til faste scener hvor NRK hadde kjøpt seg inn! Ikke rart det ble tull og uro.»
Oslo kommune støttet karnevalene med statlige storby-midler, noe departementet i 1986 ikke lenger ville godta. Begrunnelsen var at disse midlene ikke skulle benyttes til engangsarrangementer.
Augla
Augla (lokalt uttalt med kort stavelse) er en liten elv i Sør-Fron. Elva kommer fra Torvmyrene innenfor Auglekvarvet og renner ut i Lågen rett vest for Breivegsbrua. Høgdeforskjellen er ca. 560 meter. Elvedalen utgjør den eneste markerte bekkekløft på nordsida av Gudbrandsdalen i Sør-Fron.
Elva renner gjennom en trang v-dal som her og der innskrenker seg til en ren kløft med 100 til 200 meter høye dalsider. Augledalen inneholder mange planter og lav som står på Norsk rødliste for arter og lokaliteten er derfor vurdert som nasjonal verdifull.
Oslo-karnevalet
Karnevalene 1984 og 1985
Karnevalene i 1984 og 1985 hadde vært preget av forsøpling og fyll. Derfor søkte karnevalskomiteen i 1986 om økonomiske tilskudd for å styrke vaktholdet. I 1985 hadde de kommunale kostnadene til renhold og opprydding etter karnevalet beløpt seg til hele 212 500 kroner (et svært høyt beløp på den tiden), noe som også ble ansett som kommunal støtte til arrangementet.
Karnevalet 1986
Etter karnevalet i 1986 diskuterte man bruken av kommunale ressurser på Oslo-karnevalet som også dette året hadde vært preget av fyll, forsøpling og hærverk. Politiet hadde hatt ekstra mannskap ute, men måtte likevel se gjennom fingrene med mange overtredelser fordi de ikke hadde kapasitet til transportering og oppbevaring av personer. Ordfører Albert Nordengen uttrykte irritasjon over hvordan karnevalet hadde forløpt: «Vi kan overhodet ikke finne oss i at vi år etter år skal bli gjenstand for en slik behandling av sentrum (…). Det er det absolutt ikke tale om!»
Dagbladet skrev 20. september 1986:
Slutten for karnevalet
Evalueringen av 1986-karnevalet medførte slutten på perioden med karneval i Oslo sentrum. Byens myndigheter, politikere og politi hadde sagt klart i fra om at arrangementet ikke lenger var velkomment.
Kromosom 12
Kromosom 12 er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 133 millioner basepar som er byggematerialet til DNA. Kromosom 12 står for mellom 4% og 4,5% av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 12 inneholder omtrent 1650 gen.
Lagamar
Lagamar er en kommune i delstaten Minas Gerais i sørøstregionen av Brasil.
Aarflot
Aarflot er en norsk bondeslekt fra Sunnmøre. De spilte en dominerende rolle i Volda og Ørste på 1800-tallet. Den har navn etter gården Årflot i Ørsta.
Personer med etternavnet Aarflot:
Zheng Chuanqi
Zheng Chuanqi (født 8. mars 1984) er en kinesisk roer. Han representerte Kina under Sommer-OL 2008 på hjemmebane i Beijing, der åtterbåten hans ble nummer 7 i finalen.
Amund Maarud
Sammen med Henrik Maarud på slagverk startet han bandet MaarudKara. Bandet kom på andreplass i Talentiaden på NRK i 1997, og ga året etter ut albumet First Blues på Tylden & Co.. I 2000 startet han solokarriere med Amund Maarud Band. Bandet ga ut to album (Ripped, Stripped & Southern Fried (2003) og Commotion (2004)), og ble nominert til Spellemannprisen 2003 i klassen blues/country for debutalbumet Ripped, Stripped & Southern Fried. I 2006 startet han bandet The Grand. Bandet ga ut EP`en The Grand EP (2007) og albumet The Grand (2007).
Sammen med broren Henrik startet han i 2010 duoen Morudes og et nytt soloprosjekt under eget navn. Med han på scenen er Henrik på trommer, Simen Aanerud på piano, og Bendik Brænne på barytonsax. For soloalbumet Electric fikk han Spellemannprisen 2011 i klassen blues.
Albumet Dirt kom i 2012 og ble nominert til Spellemannprisen samme år i klassen blues. I 2015 ga han ut albumet Voltsom han fikk Edvard-prisen for i klassen populærmusikk og ble nominert til Spellemannprisen 2015 i klassen rock. Sammen med Lars Horntveth og Gard Nilssen startet han i 2017 bandet Amgala Temple som ga ut Spellemannominerte albumet Invisible Airships i 2018.
Amund Maarud debuterte som skuespiller i filmen Kommandør Treholt og Ninjatroppen som hadde premiere i august 2010. Han er også medeier i Snaxville Studio.
Manfred Gerstenfeld
Manfred Gerstenfeld (født 1937 i Wien, død 25. februar 2021) var en østerriksk-israelsk politisk aktivist og forfatter. Gerstenfeld leder organisasjonene Jerusalem Center for Public Affairs og Institute for Global Jewish Affairs som blant annet forsvarer byggingen av Israels barriere på Vestbredden. Gerstenfeld ble kjent i Norge etter en rekke kritiske utsagn om Norge og nordmenn, blant annet i boken Behind the humanitarian mask og intervjuer og kronikker.
Bakgrunn
Gerstenfeld er opprinnelig fra Østerrike og flyttet til Israel i 1968. Han tok en ph.d. i «environmental studies» i Nederland i 1999.
Virke
Gerstenfeld har vært involvert i organisasjonene Jerusalem Center for Public Affairs og Institute for Global Jewish Affairs som begge er knyttet til settlerbevegelsen i Israel.
Aftenposten har i en lederartikkel beskrevet ham som israelsk høyreekstremist og fanatiker. Gerstenfeld uttalte i et TV-intervju med TV 2 i 2009 at nordmenn er «et barbarisk og uintelligent folkeferd». Gerstenfeld klaget i 2009 TV 2 inn for Pressens Faglige Utvalg og hevdet innslaget brøt god presseskikk. Pressens Faglige Utvalg avgjorde at TV 2 ikke hadde brutt god presseskikk.
Gerstenfeld har også anklaget en rekke personer, blant disse Jonas Gahr Støre, kong Harald, kronprins Haakon og Jens Stoltenberg, for å være antisemittiske. Gerstenfeld mener også at jødiske kritikere av Israel er antisemittiske.
Anna Magdalena Fransson Lindtvedt
Anna Magdalena Fransson Lindtvedt (født 1971 i Sverige) er tidligere svensk politiker og lobbyist. Hun har utdannelse som helsefagarbeider, og høyskole innen pedagogikk inrettning arbeidslivet og økonomi og ledelsesutdanning fra Universitetet i Sør Øst Norge. Hun har dessuten utdannelse som gruppeinstruktør, personlig trener spesial og kostholdsveileder ved Norges idrettshøgskole. Lindtvedt har jobberfaring som lobbyist for det svenske Reumatikerforbundet, der hun arbeidet med sosial- og arbeismarkedsspørsmål. Hennes politiske erfaring er fra det svenske Centerpartiet hvor hun var leder for Svenska Centerungdommen 1996-1999. Hun var medlem av sentralstyret til Centerpartiet og var første varamedlem til Riksdagen. Etter ledervervet i Centerparties ungdomsførbund var hun leder for den statlige utredningen om ungdomsdemokrati. I Norge har hun vært medlem av Lardal Senterparti men byttet over til Lardal Venstre og var vara til kommunestyret i 2003-2007, og fast representant siden 2007. Lindtvedt er Venstres ordførerkandidat ved kommunevalget i 2015. I valget 2015 fikk Venstre 15,9% i kommunevalget noe som gjør at Lindtvedt representerer Venstre i formanskapet og fellesnemnden som har ansvar for kommunesammenslåing. Fra 1. januar 2018 ble Lindtvedt representant i det nye kommunestyret i Nye Larvik kommune og fra 2019-2023 var hun gruppeleder for Larvik Venstre. 2016-2019 var hun valgt til fylkesleder for Vestfold Venstre og deltok med det på landsstyremøter og landsmøter i Venstre.
Hun har vært prosjektleder i Buskerud fylkeskommune og har arbeidet med funksjonhemmedes kår. Lindtvedt har vært startet og vært eneeier av Hvittingfoss treningssenter (innviet i 2005) og startet og vært eier i Spenst Andebu. Hun var også med å starte opp, og vært daglig leder av e2 Club i Sandefjord. Lindtvedt startet Lille Lardal DA i 2010, som er en kombinert cafe og butikk som selger barneklær, dameklær og barneleker m.m. I dag er hun ansatt i en lokal butikk i Hvittingfoss
Hun er oppvokst i Småland i Sverige, men har bodd på flere steder, blant annet Växjö, Åseda, Jönköping. Lindtvedt bodde fire år i Stockholm og Borås før hun flyttet til Svarstad i Norge 2001. Hun er gift og har tre barn.
Lensbygda
Lensbygda er ei bygd i Østre Toten kommune i Innlandet. Tettstedet (fra gammelt var Lindholm senteret i bygda, men grunnet nærheten til Lena har dette mistet sin funksjon) har innbyggere per 1. januar, og ligger tre kilometer sør for kommunesenteret Lena, mellom Kolbu i vest og Skreia i øst.
Norske krigskorrespondenter under andre verdenskrig
Norske krigskorrespondenter under andre verdenskrig var nordmenn som rapporterte fra krigen under den andre verdenskrig. De ble omtalt som krigskorrespondenter, SS-krigskorrespondenter eller på tysk Kriegsberichter. De anslagsvis 40 norske krigskorrespondentenes oppgave var å skildre for norske lesere hvorfor norske soldater var med i krigen. Listen under er ikke fullstendig.
Journalist og forfatter Bjørn Westlie ga høsten 2012 ut boken «Hitlers norske budbringere» på Aschehoug.
Fearless
Fearless er et musikkalbum av den amerikanske countrysangeren Taylor Swift fra 2008.
Amarant
Amarant har flere betydninger:
Roberto Burle Marx
thumb|Promenaden ved Copacabana er formgitt av Roberto Burle Marx.
Roberto Burle Marx (født 4. august 1909 i São Paulo i Brasil, død 4. juni 1994 i Rio de Janeiro) var en brasiliansk landskapsarkitekt og maler som ble kjent for sin modernistiske formgiving av parker og offentlige rom. Han formgav blant annet flisleggingen av promenaden ved stranda Copacabana.
Burle Marx' første inspirasjon til landskapsarkitektur kom mens han studerte i Tyskland, hvor han ofte besøkte den botaniske hage i Berlin-Dahlem og fikk sjansen til å lære mer inngående om floraen i Brasil. Etter å ha returnert til Brasil i 1930 begynte han å samle planter som fantes i nærheten av der han bodde. Dette skulle bli starten på hans arbeid som landskapsarkitekt.
Fylkesvei 6928
Fylkesvei 6928 (Fv6928) går mellom Utvorda i Flatanger og Tøttdal i Namsos kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 215 (Nord-Trøndelag).
BASF
BASF SE (forkortelse for Badische Anilin- und Soda-Fabrik SE) er verdens største kjemiske konsern, og har sete i Ludwigshafen i Tyskland. Selskapet er notert på Frankfurt-børsen, London-børsen, New York-børsen og Zürich-børsen.
Det tyske selskapet ble grunnlagt i 1865, og består idag av over 160 datterselskaper. Det har fabrikker og filialer i 41 land i Europa, Asia og Nord- og Syd-Amerika, og hadde i 2006 95 247 ansatte, derav 47 296 i Tyskland. Selskapet er aktivt i 170 land i verden. I 2006 hadde BASF en omsetning på 52,6 milliarder euro. For tiden ekspanderer selskapet spesielt i Asia.
Tollekniv
Tollekniv (av norrønt tálguknifr til tálga ‘telgje’), er en tradisjonell slirekniv til telging (forming, spikking).
Bladet ble formet i jern, med innlagt plate av stål til eggen. Dermed fikk en smidig montasje som kunne ta og holde på en skarp egg og innkapslet slik at stålet ikke så lett brakk.
Skjeftet/skaftet var vanligvis i tre, men kunne få forsterkninger i horn eller bein.
Norge
Tradisjonelle, norske kniver har ei beskyttende slire eller holk, som gjerne er i lær, ofte med innpregede eller innbrente dekorasjoner. Slike kniver hørte alltid til det vanlige mannsutstyret. Til finstasen hørte vanligvis en ekstra forseggjort kniv og slire med besetninger av sølv eller nysølv.
Knivsmiing var oftest en bistilling for bygdesmeden. Gode knivsmeder ble ofte velkjente nok til at de var tilnærmet heltidssysselsatt bare med dette.
Noen distrikter hadde knivsmeder som eksperimenterte med utforming av skaftet etter håndens form, mens andre holdt på en oval eller rørformet fasong.
I Norge er det i dag forbud mot å bære kniv, dersom en ikke har skjellig grunn for det, så som yrkesbehov eller som del av bunad/uniform.
Andre land
Sørover i Europa, sees mest av tveeggede kniver, som daggert, stilett og dolk (Navnene blir ofte brukt om hverandre, alt etter hvilken språkgruppe kniven kommer fra). Solingen i Tyskland leverte knivblader, men knivene derfra var ofte upraktiske i daglig bruk, og ble helst brukt som jaktkniver eller ren pynt.
Både finnene og svenskene er kjent for å lage gode kniver. Best kjent er de svenske knivene fra Mora. Dette hadde sammenheng med at man hadde god jernmalm, og god styring på fremstillingsprosessen. Masseproduserte morakniver var før utstyrt med rødt treskaft, men kommer nå med blått formstøpt plastskjefte. Slira var før i kraftig impregnert fibermateriale, men er i dag i plast.
Våpen og verktøy
Speiderbevegelsen hadde slirekniv som en del av uniformen. Kniven var utstyrt med sklistopp mellom skaft og blad for at en ikke så lett skulle skjære seg. Småkutt i fingrene var likevel ikke helt til å unngå, mens en lærte seg å håndtere kniv.
Litteratur
(opplysningene er tatt fra «Den store knivboken» som er fra 1988, og oppsummerer hva som var tilgjengelig på den tid)
Pūkas (peilis) Пуукко
Kunståret 1800
Kunståret 1800 er en oversikt over hendelser, fødte og avdøde kunstnerpersonligheter i 1800.
Lagoa Dourada
Lagoa Dourada er en kommune i delstaten Minas Gerais i sørøstregionen av Brasil.
Mike McLeod
Michael «Mike» James McLeod (født 25. januar 1952 i Northumberland) er en britisk tidligere langdistanseløper som hovedsakelig konkurrerte på 10 000 meter.
Karrierens høydepunkt er sølvmedaljen på 10 000 meter fra OL 1984 i Los Angeles. McLeod endte opprinnelig på bronseplass, men sølvmedaljør Martti Vainio ble disvalifisert for bruk av anabole steroider.
Dianne Wiest
Dianne Wiest (født 28. mars 1948 i Kansas City i Missouri) er en amerikansk skuespiller.
Wiest har vunnet to Oscar for beste kvinnelige birolle; i 1986 for rollen som Holly i filmen Hannah og hennes søstre og i 1994 for rollen som Helen Sinclair i filmen Kuler over Broadway (Bullets Over Broadway).
Rolf Furuseth
Han var opprinnelig utdannet bilmekaniker, og arbeidet ved Raufoss Ammunisjonsfabrikker fra 1939. Han var formann i Raufoss Jern- og Metallarbeiderforbund 1955-1970, og satt i forbundsstyret i Norsk Jern- og Metallarbeiderforbund fra 1958 til
José Pereira de Lacerda
José Pereira de Lacerda  (født 7. juni 1662 i Castello de Moura ved Évora i Portugal, død 28. september 1738 i Faro) var en av den katolske kirkes kardinaler. Han var biskop av Faro fra 1716.
Han ble kreert til kardinal den 29. november 1716 av pave Klemens XI.
Zhang Yongqiang
Zhang Yongqiang (født 19. mars 1985) er en kinesisk roer. Han representerte Kina under Sommer-OL 2008 på hjemmebane i Beijing, der åtterbåten hans ble nummer 7 i finalen.
The Man from Earth
The Man from Earth er en science fiction-film fra 2007 skrevet av Jerome Bixby og regissert av Richard Schenkman. Manuset ble unnfanget av Jerome Bixby tidlig på 1960-tallet, men ble ikke fullført før på hans dødsleie i april 1998, og er dermed hans siste arbeid.
Handling
Handlingen fokuserer på John Oldman (David Lee Smith), en lærer som hevder å være et Cro-Magnon-menneske (eller huleboer tilhørende Magdalénienkulturen) som på en eller annen måte har overlevd i over 14,000 år. Handlingen finner sted i og rundt Oldmans hus under avskjedsfesten hans, og avanserer gjennom intellektuelle argumenter mellom Oldman og hans fakultet.
Litong
Litong (kinesisk: 利通区; pinyin: Lìtōng Qū) er et bydistrikt i byprefekturet Wuzhong i den autonome region Ningxia Hui i Folkerepublikken Kina.
Det har et areal på 1 316 kvadratkilometer og teller 360 000 innbyggere.
Ernst Rolf
Ernst Ragnar Johansson, kjent som Ernst Rolf, (født 20. januar 1891 i Falun, død 25. desember 1932 i Stockholm) var en svensk revyskuespiller og sanger.
Fra barnsben av var Ernst Rolf glad i å synge og opptre, og i 1907 reiste han på en suksessfull turné rundt i Sverige som sanger og skuespiller. I 1910 spilte han for første gang inn en plate; han spilte totalt inn 851 i sin karriere. Han fikk også etter hvert roller i et par filmer. Det var imidlertid på scenen at Ernst Rolf nøt sin største suksess, og han var uhyre populær både i Sverige og Norge under 1910- og 1920-tallet. Sommeren 1923 gjestet han Kristiania i revyen Lykkeland på Casino teater (i Stortingsgata 16), som ble en stor triumf. August Schønemann spilte med ham i denne revyen.
Ernst Rolf hadde et stadig vekslende humør, og dårlig helse tvang ham ofte til i lange perioder å måtte ta pauser fra virksomheten sin. I 1932 forsøkte Ernst Rolf å begå selvmord ved drukning, men han lyktes ikke. Han pådro seg uansett lungebetennelse, og som følge av det døde han 25. desember samme år, bare 41 år gammel. Da hans ektefelle Tutta Rolf ville heve den livsforsikringen han hadde tegnet, bedømte Högsta domstolen at Ernst Rolf ikke døde som følge av selvmord og påla forsikringsselskapet å utbetale forsikringssummen på 40,000 kroner med renter til Tutta Rolf.
Diadem
Diademer er utsmykkede hodeplagg som har form som ringer eller kranser som settes på hodet. Diademer har tidligere vært brukt av visse embetspersoner. Nå for tiden brukes de mest av kvinner ved spesielle anledninger, og har ofte form som en halvsirkel som er åpen bak på hodet. En krone kan ses som en videreutvikling av et diadem.
João da Motta e Silva
João da Motta e Silva  (født 14. august 1685 i Castelo Branco ved Guimarães i Portugal, død 4. oktober 1747 i Lisboa) var en av Den katolske kirkes kardinaler. Han var første statssekretær (tilsvarende statsminister) fra 1736 og til sin død.
Han ble kreert til kardinal den 26. november 1727 av pave Benedikt XIII.
Kinas riksvei 225
Kinas riksvei 225 (G225) løper fra Haikou til Sanya. Den er 429 kilometer lang, og utgjør den vestlige buen av ringveien rundt på øya og provinsen Hainan i Folkerepublikken Kina.
9K38 Igla
9K38 Igla (Игла́, nål) er en russisk, skulderavfyrt luftvernmissil. Originalvarianten hadde NATO-kallenavnet SA-16 Gimlet. Den nyeste varianten er kjent som SA-24 Grinch.
Pyramus og Thisbe
Pyramus og Thisbe er hovedpersonene i Ovids dikt «Pyramus og Thisbe» fra verket Metamorfoser.
Pyramus var en tragisk helt som elsket Thisbe. Hennes foreldre forbyr dem å møtes, men de trosser forbudet, og kommuniserer gjennom en sprekk i muren. De avtaler å møtes under et tre, men når Thisbe kommer dit finner hun ikke Pyramus. Hun får se en blodig løve, og rømmer. Når Pyramus kommer, tror han at hun er død, og tar sitt eget liv. Thisbe kommer tilbake, og tar sitt eget liv når hun finner sin elskede død.
Shakespeare bruker fortellingen om de to som komisk innslag i stykket En midtsommernattsdrøm, og historien er dertil, ad omveier, en av de eldste foreleggene til historien om Romeo og Julie.
Mellavmøll
Mellavmøll Infurcitinea argentimaculella er en liten sommerfugl som hører til familien ekte møll (Tineidae). Denne arten lever i eikeskog, der larven eter lav som vokser på eikestammene.
Utseende
En liten (vingespenn 7-9 millimeter), ganske tettbygd, mørk møll. I motsetning til mange andre ekte møll har denne arten kontrastrike tegninger. Antennene er trådformede og omtrent to tredjedeler så lange som forvingene. Hodet er kledt med hårlignende skjell som er grågule i midten, mørkere bak og på sidene. Forkroppen er forvingene er svartbrune, ofte med en litt bronseaktig glans. Forvingen har sølvhvite flekker som danner tre avbrutte tverrbånd, ytterst i vingen er det tre små, runde flekker. Bakvingen er mørkgrå. Larven er lysbrun med svart hode.
Levevis
Denne arten er knyttet til eiketrær der larvene utvikler seg i lav som vokser på stammer og greiner. Den kan også finnes på lavkledte steiner. Arten er muligens knyttet til lav-slekten Lepraria. De voksne sommerfuglene, som er aktive fra juli til august, sitter gjerne i sprekker i barken. De flyr trolig lite, men løper opp og ned på trestammene i varme sommernetter. Larven lever i et rør av silke kledt med lavbiter, og overvintrer.
Utbredelse
Den er kjent fra Norden og Mellom-Europa. I Norge er den bare funnet ved Fredrikstad i Østfold. Den ble vurdert som Sårbar (VU) i Norsk rødliste for arter fra 2021.
Wang Xiangdang
Wang Xiangdang (født 5. april 1983) er en kinesisk roer. Han representerte Kina under Sommer-OL 2008 på hjemmebane i Beijing, der åtterbåten hans ble nummer 7 i finalen.
Johan Undrum
Han var sønn av styrmann Christian Gerhard Undrum (1853–1921) og Hanne Mathilde Olsen (1854–1934), gikk på Jarlsberg og Larviks amtsskole 1897–98 og ble lensmannsbetjent i Ramnes i 1898. Her virket han som konstituert lensmann 1900–03. 1904–06 var han lensmannsfullmektig i Sem, før han ble lensmann i Svelvik og Strøm i januar 1907. Fra 1. oktober 1915 var han lensmann i Skjeberg.
Han var medlem av Svelvik kommunestyre 1910–1915, og av Skjeberg herredsstyre 1919–22 og fra 1925. Videre var han formann i Høyres fylkesstyre i Østfold og medlem av Høires Centralstyre 1928–33. På Stortinget var han 2. suppleant fra Østfold 1925–27, 3. representant for Østfold 1931–33, 4. representant for Østfold 1934–36 og 3. representant for Østfold 1937–45, alle ganger for Høyre.
Laurits Martin Esmark
Laurits Martin Esmark (født 22. januar 1806 i Kongsberg, død 14. desember 1884) var en norsk zoologiprofessor ved Det Kongelige Frederiks Universitet 1863–1884. Han var sønn av Jens Esmark og bror av Morten Thrane Esmark. Faren var født i Danmark og kom til Kongsberg der han ble embetsmann og lektor ved ved bergseminaret.
Esmark ble student i 1827 og studerte medisin i tillegg til zoologi uten å ta embetseksamen. Han ble universitetsstipendiat i zoologi i 1843 samt 1854 lektor og 1863 professor i samme emne i Kristiania. Fra 1847 var han konservator ved universitetets zoologiske samlinger, som han gjorde betydelig større, og som han var intendant for fra 1854. Han opparbeidet en betydelig zoologisk samling av insekter og alle hvirveldyr som fantes i Norge samt flere arter som tidligere ikke var påvist i Skandinavia. Hans bidrag til forskningslitteraturen var beskjedent. I 1879 ble han dessuten intendant for universitetets zootomiske samlinger. Han foretok flere vitenskapelige reiser til forskjellige verdensdeler.
Årets spellemann
Årets spellemann er et vandretrofé som deles ut hvert år under Spellemannprisen. Utmerkelsen går til en norsk artist eller gruppe som har utmerket seg særskilt i året som har gått. Vinneren kåres på fritt grunnlag av en spesialjury. Prisen ble delt ut første gang under Spellemannprisen 1985 i 1986, og gikk da til a-ha.
Om prisen
I motsetning til de fleste andre prisene under Spellemannprisen, der en fagjury stemmer fram en vinner ut fra påmeldte artister, er det en spesialjury som kårer vinneren av Årets Spellemann på fritt grunnlag. Det blir i kåringen også lagt vekt på artistopptreden, kommersiell suksess og plateutgivelser. Vinneren får en bronsestatuett utformet som en grammofonspiller i sin besittelse i ett år. Det er som regel det forrige årets vinner som deler ut prisen. Statuetten er laget av skulptøren Erlingur Jónsson.
En forløper til Årets spellemann ble delt ut under navnet årets artist til The Monroes i 1983 og Åge Aleksandersen i 1984. Prisen var den første av tilleggsklassen som ble innført i tillegg til de eksisterende sjangerbestemte klassene. Senere har også årets nykommer, årets hit og årets musikkvideo blitt innført som tilleggsklasser. Prisen deles ut på tvers av de sjangerbestemte klassene og blir betraktet som den gjeveste av prisene under Spellemannprisen. Frem til og med 1988-utdelingen ble det på forhånd offentliggjort nominasjoner til prisen på samme måte som i andre klasser.
Innføringen av prisen og forløperen årets artist gjorde det også mulig å vinne to priser samme år, noe The Monroes gjorde første gang den ble delt ut, og flere har gjort etter dem. Visesangeren Øystein Sunde og rapduoen Karpe er de eneste som er blitt kåret til årets spellemann to ganger. Øystein Sunde har i tillegg vunnet prisen en gang sammen med Gitarkameratene. Morten Abel og Morten Harket har begge blitt kåret til årets spellemann både som soloartist og sammen med band, henholdsvis The September When og a-ha.
Vinnere av Årets spellemann
Under er en liste over alle vinnerne siden starten i 1985. Liste over vinnerne og nominerte til prisen finnes på Spellemannprisens offisielle nettsider. • 1985: a-ha
• 1986: Sissel Kyrkjebø
• 1987: Jørn Hoel
• 1988: Det Norske Kammerorkester
• 1990: Gitarkameratene
• 1991: Dance With A Stranger
• 1992: DumDum Boys
• 1993: The September When
• 1994: Øystein Sunde
• 1995: Morten Harket
• 1996: D.D.E.
• 1998: Leif Ove Andsnes
• 1999: Ole Ivars
• 2000: Herborg Kråkevik
• 2001: Morten Abel
Finlay Mickel
Finlay Mickel (født 6. desember 1977 i Edinburgh) er en skotsk alpinist.
Årets spellemann
Vinnere av Årets spellemann
• 2002: Röyksopp
• 2003: Silje Nergaard
Finlay Mickel
5. februar 2005 ble han nummer 11 i utfor i VM i Bormio i Italia. Det var det beste resultatet noen gang for en britisk mannlig alpinist i et verdensmesterskap, og det beste i noen større konkurranse siden Martin Bell ble nummer 8 i utfor i OL i Calgary i 1988.